text: 2000 næmingar luttóku á Skúlaleikum 2023
text: #000000
text: 9. mai var endabrestur á ársins Skúlaleikum, tá 15 flokkar hittust til endabrakið á Hálsi í Havn. Seks ítróttagreinar vóru á skrá: Frælsur ítróttur, flogbóltur, badminton, inniróður, kurvabóltur og rørslumegi. Næstan 2000 næmingar úr 4., 5. og 6. flokkum kring alt landið hava tikið lut í Skúlaleikum hetta skúlaárið.
text: #000001
text: ”Hetta hevur verið heilt fantastiskt at verið við til – bæði hjá okkum í ÍSF, hjá ítróttalærarunum, sum fáa íblástur og nýggjar tankar um lærugreinina ítrótt – og ikki minst hjá børnunum, sum hava smílst frá oyra til oyra undir stevnunum”, sigur forsetin í ÍSF, Elin Heðinsdóttir Joensen.
text: #000002
text: Dagurin gjørdist einastandandi góður og stuttligur. Hvør flokkur meira eldhugaður enn annar – bæði næmingar og lærarar, og eftir 13 undanstevnur vita ítróttagreinarnar júst, hvussu tey skulu skipa ein góðan stevnudag. Hetta ger tað lætt og stuttligt hjá ÍSF at at skipa fyri. Tá alt kom til alt, var tað næstan ikki gjørligt at taka dagar ímillum flokkarnar, og tí var stórur spenningur, tá ársins Skúlaleika-flokkar enduligu vórðu kosnir.
text: #000003
text: ”Vit vita, at nógv børn og ung røra seg ov lítið. Vit vita, at nógv halda tað sosiala vera trupult. At nógv teirra eru einsamøll handan hvør sín skerm. Skúlaleikir snúgva seg um felagsskap og um rørslu. Um at taka nøkur element úr kendum ítróttagreinum – og tillaga tað, so øll kunnu vera við.”, sigur Elin Heðinsdóttir Joensen.
text: #000005
text: Eftir stevnuna hittust umboð frá ítróttagreinunum saman við samstarvspørtunum, og her kom fram, at tað eru fleiri børn, sum hava valt at royna seg í ymsu greinunum uttanfyri skúlatíð. Hetta er gleðiligt. Stóru smílini ígjøgnum dagin geva okkum eisini avgjørt kensluna av, at næmingarnir fáa ein góða uppliving saman sum flokkur.
text: #000006
text: Skúlaleikir verða aftur á skrá komandi skúlaár, og longu frá 1. juni kunnu ítróttalærarar tekna seg til skeið.
text: #000007
text: ÍSF ynskir at menna Skúlaleikir og bjóða Skúlaleikir til fleiri floksstig. Ynskiligt er at menna eitt tilboð til næmingar í innskúlingini og eitt til útskúlingina, og hetta vóna vit, at vit saman við góðu samstarvspørtunum kunnu arbeiða fram ímóti næstu árini.
text: #000008
text: 4. flokkur úr Kollafjarðar Skúla
text: #000010
text: 5. flokkur úr Sands Skúla
text: #000011
text: 6. flokkur úr Skúlanum av Løgmannabreyt
text: #000012